R O M Â N I A
JUDEŢUL HUNEDOARA 
  MUNICIPIUL BRAD
      P R I M A R U L
Nr. 30/11013/13.02.2023 



R E F E R A T   DE   A P R O B A R E
privind rectificarea suprafețelor de teren aferente imobilelor cu 
destinația de Puncte Termice din municipiul Brad



	
	Municipiul Brad deține în proprietatea publică Punctele Termice date în administrare societății de producere, transport, distribuție agent termic, S.C. TERMICA BRAD S.A.. În urma efectuării documentațiilor topografice de intabulare, din măsurătorile efectuate, s-a constatat că trei dintre aceste imobile au suprafața reală mai mare decât suprafața cuprinsă în H.G. nr. 1352/2001, cu modificările și completările ulterioare, astfel:
	- Punctul Termic nr. 1, identificat prin C.F. nr. 69154 Brad, număr cadastral 69154 cu suprafața de 250 mp.,  suprafață reală de 288 mp.;	
	- Punctul Termic nr. 2, identificat prin C.F. nr. 69155 Brad, număr cadastral 69155 cu suprafața de 180 mp., suprafață reală de 207 mp.; 
	- Punctul Termic nr. 6, identificat prin C.F. nr. 69156 Brad, număr cadastral 69156 cu suprafața de 221 mp., suprafață reală de 254 mp.. 
      Conform prevederilor art. 107  din Regulamentul de avizare, recepție și înscriere în evidențele de cadastru și carte funciară aprobat prin Ordinul nr. 700/2014 „modificarea în plus a suprafeţei imobilului situat în intravilan cu un procent cuprins între 2% și 15% inclusiv faţă de suprafaţa înscrisă în cartea funciară se realizează în baza documentaţiei cadastrale de modificare a suprafeţei, […]”.
	 În contextul celor de mai sus am inițiat prezentul proiect de hotărâre prin care am propus rectificarea suprafețelor de teren aferente imobilelor cu destinația de Puncte Termice din municipiul Brad prin modificarea în plus a suprafeței imobilelor identificate și îl supun spre dezbatere și aprobare Consiliului Local al Municipiului Brad în forma prezentată.
           Invoc în susţinerea propunerii mele prevederile art. 907 din Codul Civil, republicat, cu modificările și completările ulterioare, ale art. 105, art.106 și art.107  din Regulamentul de avizare, recepție și înscriere în evidențele de cadastru și carte funciară aprobat prin Ordinul nr. 700/2014 al Agenției Naționale de Cadastru și Publicitate Imobiliară, cu modificările și completările ulterioare, precum și ale Legii nr.7/1996 a cadastrului și a publicității imobiliare, republicată, cu modificările și completările ulterioare.

